Rednar Annus

pisi|Rednar Annus novembris 2009
Rednar Annus (sündinud 16. veebruaril 1970 TallinnasKohv, Hillar. Näitleja ja lavastaja Rednar Annus tõmbab käima uut teatrirühma. NordenBladet, 18. märts 2011.) on eesti näitleja ja lavastaja. 

 Haridus 
Ta lõpetas 1988. aastal J. Nikonovi nimelise Tallinna 17. Keskkooli ja 1992. aastal Tallinna Konservatooriumi lavakunstikateedri (15. lend). 2010. aastal sai Helsingi Teatrikõrgkoolis magistrikraadi teatripedagoogika alal. 

 Töökohad 
Aastatel 1992–2001 oli Rednar Annus Vanalinnastuudio näitleja. Alates 2001. aastast on ta vabakutseline näitleja.Rednar Annus. Eesti Lavastajate ja Dramaturgide Liidu veebisait.

Ta on asutanud 2001. aastal projektiteatri Arena, olnud alates 2009. aastast Eesti Improteatri eestvedaja, korraldanud teatrialaseid töötubasid ja koolitusi. Aastatel 2004–2009 oli ta Tallinna 32. Keskkooli ja 2009–2010 Polygoni Teatrikooli teatriõpetaja, juhendanud näiteringe.

 Filmid 

 1994 "Victoria (Ühe armastuse lugu) I jagu" – Richmond
 1994 "Victoria (Ühe armastuse lugu) II jagu" – Richmond
 1997 "Febris" – Ricardo
 2006 "Ruudi" – viikingisõdalane
 2007 "Mis iganes, Aleksander!" – Paul
 2013 "Väikelinna detektiivid ja Valge Daami saladus" – Henricus
 2025 "Mo Papa" – Helmar Lumi
 2025 "Surm on raskem kui murtud süda" – Arno

 Televisioon 

 2001 "Wremja" – Timur, Birgit jt
 2010 "Kälimehed" – kojamees
 2012 "Romet ja Julia" – arst
 2014 "Väikelinna detektiivid" – Henricus
 2014 "Viimane võmm" – Evald Kapten
 2015 "Mustad lesed" – kohtunik
 2016 "Saladused" – Tauno
 2016 "Kättemaksukontor" – Alard Kraus
 2016 "Padjaklubi" – Asser
 2017 "Siberi võmm" – Hando Valmet
 2017 "Papad mammad" – Mark
 2018 "Pank" – pangaröövel
 2020 "Kättemaksukontor" – Markus Laak
 2022 "Armastus" – posija
 2022 "Kättemaksukontor" – Leonard Suur

 Kallaletung 
1998. aasta veebruari varahommikul leiti Tallinna vanalinnas kohviku Metropol ees raskelt vigastatud ja paljaks röövitud Annus. Eelnenud ööl oli ta tähistanud oma 28. sünnipäeva koos Vanalinnastuudio kolleegidega. Sünnipäeva tähistati KUKU klubis; seltskond lahkus umbes kella kahe paiku öösel ning Annus jäi mõneks ajaks üksi Metropoli ette. Kuni tema leidmiseni mitu tundi hiljem ei olnud teada, kus ja mis asjaoludel rünnak toimus. Näitleja toimetati kiirabi poolt esmalt kainestusmajja, kuna esialgse hinnangu kohaselt peeti teda alkoholijoobes isikuks, kellel ei tuvastatud tõsiseid vigastusi.

 Meditsiiniline abi 
Annust hoiti kainestusmajas kokku 15 tundi, mis ületas tavapärase 12-tunnise kainenemisaja. Selle aja jooksul ei saanud ta erialast meditsiinilist järelevalvet. Alles hiljem viidi ta raskes seisundis haiglasse, kus diagnoositi tõsine ajutrauma ning ulatuslikud peksmisjäljed näol ja kehal. Mustamäe haigla peaarst Teet Lainevee sõnul oli tegemist väga raske ajukahjustusega, kuid esialgu ei peetud operatsiooni vajalikuks. Tema hinnangul võis 15-tunnine viivitus arstiabi osutamisel halvendada kannatanu seisundit, kuigi lõplikku mõju paranemisele ei olnud võimalik kohe hinnata.

 Kohtuotsus 
Tallinna linnakohus mõistis süüdi kaks Sillamäelt pärit meest näitleja Rednar Annus raske kehavigastuse tekitamises ja temalt taskutelefoni röövimises. Kohus karistas Sergei Kazantsevit ja Vladimir Kuropjatkinit kuueaastase vangistusega. Samas kriminaalasjas süüdistati ka kolmandat isikut, Janek Ehatähte, kuid kohus mõistis ta Annuse peksmises ja röövimises õigeks. Ehatähte karistati siiski pooleaastase vangistusega Annuselt röövitud taskutelefoni müümise eest. Lisaks kriminaalkaristusele kohustas kohus Kazantsevit ja Kuropjatkinit hüvitama kannatanule 8528 krooni suuruse tsiviilhagi.

 Liiklusõnnetus 
2006. aastal juhtus Tallinna–Tartu maanteel liiklusõnnetus, kus etendusele kiirustanud näitlejate sõiduk sattus laupkokkupõrkesse vastu tulnud autoga, mille roolis olnud eakal juhil tekkis terviserike. Õnnetuses hukkus näitleja Dajan Ahmet ning Annus sai eluohtlikke vigastusi. Pärast varasemat Rednar Annusega seotud vägivallajuhtumit organiseeris toonane Eesti Näitlejate Liidu juht Rein Oja liidu liikmetele soodsa elukindlustuse. See osutus oluliseks toeks ka kõnealuse liiklusõnnetuse järel, kuna Annus sai raskelt vigastada – tal diagnoositi kõhuaordi rebend ja selgroomurd. Ta vajas pikaajalist ravi ja taastusravi.

Õnnetuse tagajärjel ei ole Annus täielikult paranenud. Selgroo alaosas murdunud lüli põhjustab talle vaevusi, eriti füüsilise koormuse või kehakaalu suurenemise korral. Tervise hoidmiseks treenib ta regulaarselt, käies mitu korda nädalas jõusaalis ning harrastades poksitreeninguid. Arvestades varasemaid vigastusi, väldib ta siiski peapõrutuse riski, eelistades kontaktivaba treeningut poksikotiga.

Tegevus poliitikas
Rednar Annus on aastast 2021 erakonna Isamaa liige. Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas, sai 86 häält ning ei osutunud valituks.

Isiklikku
Tema isa oli matkasportlane Aleksander Annus (1927-2018) ja ema on Ene Annus. Rednari vend on Amar Annus.

Rednari elukaaslane Kadri Lukk on suusatreener, hobinäitleja ning Eesti Väike- ja Projektiteatrite Liidu juhatuse liige ning neil on ühine poeg Andero Helmut Annus. Rednari hõimlane on Helend Peep.

Viited

Välislingid

Kategooria:Eesti näitlejad
Kategooria:Eesti lavastajad
Kategooria:Eesti Muusika- ja Teatriakadeemia vilistlased
Kategooria:Sündinud 1970